Ibikunle Amosun (an haife shi a 25 ga watan Junairu shekarar 1958) Dan kudancin Nijeriya ne, kuma Dan'siyasa Wanda ya zama zababben sanata mai wakiltar mazabar sanatan Ogun ta Tsakiya na Jihar Ogun, Nijeriya April 2003. A watan April shekarar 2007 yanema takaran gwamnan Jihar amma baisami nasara ba. Ya sake neman takara a shekarar 2011, inda yayi nasara a karkashin jam'iyyar Action Congress of Nigeria (ACN). Ya sake neman takarar gwamna a karo na biyu a karkashin jam'iyyar All Progressives Congress (APC) a shekara ta 2015 kuma ya samu nasarar sake zaben sa, ya kama aiki a watan Mayun 29, shekarar 2015. An haifi Amosun a ranar 25 ga watan Janairun shekara ta 1958 acikin gidan Musulmai. Yayi makarantar firamare a African Church Primary school dake Abeokuta daga (1965–1970), sannan yaje African Church Grammar school, Abeokuta Dan yin karatun sakandare daga shekarar (1971 – 1977). Bayan nan ne yatafi Ogun State Polytechnic, inda ya kammala da Higher National Diploma (HND) a shekarar 1983. Amosun yasamu zamu mamba na Institute of Chartered Accountants of Nigeria (ICAN) a shekarar 1990.